polyglot-tagger/wikipedia-language-snippets-filtered huggingface dataset:
1920-1921 మధ్య ఆర్మేనియా సోవియట్ పాలన కింద చేరిన తరువాత, సోవియట్ యూనియన్ ఒక సాధారణ ప్రణాళికా ప్రకారం అభివృద్ధి చేయబడిన నగరాలలో యెరెవాన్ మొదటిది. అలెగ్జాండర్ తమానియన్ తయారు చేసిన "యెరెవాన్ సాధారణ అభివృద్ధి ప్రణాళిక"ను 1924లో ఆమోదించారు. నగరాన్ని మొదట 150,000 జనాభా కోసం తయారు చేశారు. నగరం త్వరగా ఒక ఆధునిక పారిశ్రామిక మహానగరంగా ఒక మిలియన్ పైగా ప్రజలతో రూపాంతరం చెందింది. ఎన్నో కొత్త విద్యా, శాస్త్రీయ, సాంస్కృతిక సంస్థలు స్థాపించబడ్డాయి.
కేవలం కొన్ని సంవత్సరాలలోనే, కెంట్రాన్ నగరంలోనే అత్యంత అభివృద్ధి చెందిన జిల్లాగా మారింది. ఇది ఇతర జిల్లాలతో పోలిస్తే ఎంతో భిన్నంగా ఉంటుంది. ఎన్నో విద్యా, సాంస్కృతిక, శాస్త్రీయ సంస్థలు జిల్లాలో కేంద్రీకృతమై ఉన్నాయి. ఇది రిపబ్లిక్ ఆఫ్ ఆర్మేనియాలోని పరిపాలనా భవనాలకు కేంద్రంగా మారింది. వాటిలో రాష్ట్రపతి భవనం, ఆర్మేనియా జాతీయ శాసనసభ, సెంట్రల్ బ్యాంక్ ఆఫ్ ఆర్మేనియా, జాతీయ భద్రతా సేవ, చాలా మంత్రిత్వ భవనాలు ఉన్నాయి.
తమానియన్ జాతీయ సంప్రదాయాలను సమకాలీన పట్టణ విధానంతో విలీనం చేసి నిర్మాణం చేపట్టారు. తను సమర్పించిన డిజైను ఒక రేడియల్-వృత్తాకార అమరిక కలగలిసిన ఉన్న నగరంలోని వీధి ప్రణాళికలను విలీనం చేసుకుంది. ఫలితంగా, నగరంలోని అనేక చారిత్రాత్మక భవనాలను నేలమట్టం చేశారు. వాటిలో చర్చిలు, మసీదులు, సఫావిద్ కోట, స్నానాఘాట్లు, బజారులు, కరవాంసెరియాస్ లు ఉన్నవి.
కెంట్రాన్ కు సరిహద్దులుగా పశ్చిమాన్ అజప్న్యాక్,మల్టియా-సెబష్టియా, దక్షిణాన్ షెంగావిత్, నార్ నార్క్, తూర్పు నుండి, అరబ్కిర్, కనాకర్-జేత్యున్ జిల్లాలు ఉన్నాయి. హ్రజ్డాన్ నది జిల్లాలోని పశ్చిమ భాగం నుండి ప్రవహిస్తుంది.
ఇది అనధికారికంగా చిన్న విభాగాలుగా విభజింపబడినది, అవి: కాండ్, నోరాగ్యుహ్, పాక్ర్ కెంట్రాన్, నార్ కిలికియా, కాంజెర్న్, ఆయ్గెస్తాన్.
1945-47లో రామారావు గుంటూరులో బి.ఏ. చదివేవాడు. పలుమార్లు ఫెయిలై ఎఫ్.ఏ. పూర్తిచేయడంతో ఊళ్ళో జనం అపహాస్యం చేయడంతో ఎలాగైనా పట్టుదలతో డిగ్రీ పూర్తిచేయాలని పూనుకున్న రామారావు ఆ దశలో వచ్చిన సినిమా అవకాశాలను తిరస్కరించాడు. ఎల్.వి.ప్రసాద్ అదే సమయంలో తాను తీస్తున్న "శ్రీమతి" సినిమాలో హీరో వేషం కోసం స్క్రీన్‌టెస్ట్ చేసి ఎంపిక చేశారు. ఐతే ఎన్నాళ్ళకూ ప్రాజెక్టు ప్రారంభం కాకపోవడంతో ఎల్వీ ప్రసాద్ మన దేశం అన్న సినిమా మొదలుపెట్టారు. అందులో ఓ చిన్న వేషం ఆఫర్ చేస్తే ఈసారి హీరో కాదని రామారావు తిరస్కరించాడు. నేషనల్ ఆర్ట్ థియేటర్ అన్న సంస్థ ఏర్పరిచి నాటకాలు ఆడుతూ, ఓ పరీక్ష పాసై సబ్-రిజిస్ట్రార్ కార్యాలయంలో ఉద్యోగం సంపాదించి, అక్కడి అవినీతిమయం అయిన వాతావరణం నచ్చక 11 రోజుల్లో వదిలేశాడు. మరో వైపు ఎల్వీ ప్రసాద్ సూచన మేరకు మరో దర్శకుడు బి.ఏ.సుబ్బారావు తాను తీస్తున్న పల్లెటూరు పిల్ల సినిమాలో హీరో పాత్రకి పరిశీలిస్తామని, మద్రాసు రమ్మని రామారావుకు ఉత్తరం రాశాడు. రామారావు రూపం, గొంతు చూసి మేకప్ టెస్ట్ కూడా లేకుండా సుబ్బారావు హీరో పాత్రకు ఎంపిక చేశాడు.
నందమూరి తారక రామారావు చలన చిత్ర కెరీర్ 1949 నుంచి మొదలుకొని 1994 వరకు దాదాపు ఐదున్నర దశాబ్దాల పాటు సాగింది. ప్రధానంగా కథానాయకుడు పాత్రల్లో నటునిగా కెరీర్ కొనసాగించిన ఎన్.టి.రామారావు నిర్మాణం, దర్శకత్వం వంటివి కూడా చేపట్టి నిర్వహించాడు.
ఈ చిత్రాన్ని టాకీ చిత్రంగా తీయాలని ముందుగా అనుకోలేదు. ఆల్ జోల్సన్ సినిమాలో మొదటి పాటపాడి, రెండోపాట పాడబోతూ కొన్ని మాటలను మాట్లాడగా అవి కూడా రికార్డు అయ్యాయి. దర్శకనిర్మాతలు రషెస్ చూస్తున్న సమయంలో సినిమాలో మాటలు ఉంటే బాగుంటుంది అనిపించి, మరికొన్ని మాటలతో కొన్ని సన్నివేశాలు తీయడం జరిగింది.
యూదు మత గురువు తనలాగే తన కొడుకు కూడా మతానికే కట్టుబడివుండాలనుకుంటాడు. అందుకు విరుద్ధంగా అల్ జోల్సన్, జాజ్ సింగర్ మారి బార్‌లలో పాటలు పాడుతుంటాడు. ఆ విషయం తెలుసుకున్న వార్నర్ ఓలాండ్, కొడుకును ఇంటినుండి వెళ్ళిపోమంటాడు. అప్పుడు అల్ జోల్సన్ తన తండ్రికి నచ్చినవిధంగా మతపరమైన పాటలు పాడి తండ్రి అభిమానాన్ని పొందుతాడు.
ది జాజ్ సింగర్ 1927, అక్టోబర్ 8న విడుదలైన అమెరికా టాకీ చలనచిత్రం. అలాన్ క్రాస్‌లాండ్ దర్శకత్వం వహించిన ఈ చిత్రం, 354 మాటలతో ప్రపంచ చలనచిత్రరంగంలో తొలి టాకీ చిత్రంగా నిలిచింది. ఈ చిత్రంలో అల్ జోల్సన్, బాబీ గోర్డన్, మే మెక్ ఎవాయ్, వార్నర్ ఓలాండ్, యూజీనీ బెసెరర్ తదితరులు నటించారు.
1929లో జరిగిన మొదటి ఆస్కార్ అవార్డులో చిత్ర నిర్మాత డారైల్ ఎఫ్. జనక్ గౌరవ ఆస్కార్ పురస్కారాన్ని అందుకోవడమేకాకుండా ఉత్తమ రచయిత విభాగంలో ఆల్ఫ్రెడ్ ఎ. కోహ్న్ నామినేట్ చేయబడ్డాడు.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి మంచిర్యాలలోను, మాధ్యమిక పాఠశాల ముల్కల్లలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మంచిర్యాలలో ఉన్నాయి. సమీప వైద్య కళాశాల కరీంనగర్లోను, మేనేజిమెంటు కళాశాల, పాలీటెక్నిక్‌లు మంచిర్యాలలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మంచిర్యాలలోను, దివ్యాంగుల ప్రత్యేక పాఠశాల నస్పూర్ లోనూ ఉన్నాయి.
నామ్నూర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన హాజీపూర్ నుండి 14 కి.మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని మంచిర్యాల మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన హాజీపూర్ మండలం లోకి చేర్చారు.
ప్రస్తుతం కనిపిస్తున్న చైనా గోడలో చాలా భాగం మింగ్ రాజవంశం నాటిది, మింగ్ వంశస్థుల కాలంలో గోడను చాలాభాగం రాళ్ళతోనూ, ఇటుకలతోనూ పునర్నిర్మించడం, సమస్యాత్మకమైన ప్రాంతాలకు గోడను విస్తరించడం దీనికి ప్రధాన కారణం. కొన్ని భాగాలు ఇంకా మంచి స్థితిలోనే ఉన్నా, మరికొన్ని భాగాలు దెబ్బతినడమో, నాశనం కావడమో జరిగింది. ఆయా భాగాలు దెబ్బతినడం వెనుక సైద్ధాంతిక కారణాలతోనో, ఇటుకలు, రాళ్ళ కోసమో పడగొట్టడమో, కాలం గడవడం వల్ల దెబ్బతినడం వంటి కారణాలున్నాయి. సుదీర్ఘ కాలం పాటు విదేశీ యాత్రికులకు ఆకర్షణగా ఉన్న చైనా గోడ ప్రస్తుతం జాతీయ చిహ్నంగా, ప్రముఖ పర్యాటక ప్రదేశంగా నిలిచివుంది.
హాన్ వంశీకులు ఈ గోడలను పశ్చిమ దిశగా మరింత విస్తరిస్తూ పోయారు, క్వి వంశం 1600 కిలోమీటర్ల మేరకు కొత్త గోడలు కట్టారు. సుయ్ వంశీకులు పదిలక్షల మందికి పైచిలుకు జనాన్ని గోడ నిర్మాణపు పనుల్లో వినియోగించారు. టాంగ్ , సుంగ్ , క్వింగ్ రాజవంశాలు గోడల నిర్మాణానికి పెద్దగా సమకట్టలేదు. దానికి బదులుగా యుద్ధ ప్రయత్నాలు, దౌత్యనీతి ద్వారా మంగోలియా, తదితర లోపలి ఆసియా ప్రాంతాల నుంచి రాగల ముప్పును కట్టడిచేశారు.
సా.శ.పూ. 771 నుంచి 476 వరకూ వివిధ రాజ్యాలు, సా.శ.పూ 475 నుంచి 221 శతాబ్ది వరకూ పోరాటాల్లోని రాజ్యాలు నిర్మించిన వివిధ రక్షణ కుడ్యాల్లాంటి నిర్మాణాలను కలుపుతూ మంగోలియా ప్రాంతాల నుంచి వచ్చే సంచార జాతుల దండయాత్రికులను ఎదుర్కోవడానికి క్విన్ వంశానికి చెందిన తొలి చైనా చక్రవర్తి క్విన్ షి హుయాంగ్ ఒక మహా కుడ్యాన్ని నిర్మించడం ప్రారంభించడంతో చైనా గోడ చరిత్ర ప్రారంభమైంది.
దండయాత్ర ప్రయత్నాలను నిరుత్సాహపరిచే సాధనంగా ఉపయోగపడ్డా చైనాగోడ చరిత్ర పొడవునా యుద్ధాల్లో శత్రువులను అడ్డుకోవడంలో విఫలం అయింది. అలాంటి వైఫల్యాల్లో గోడ నిర్మాణంలో అత్యంత ఉత్సాహపూరితంగా పనిచేసిన రాజవంశం మింగ్‌ను పతనం చేసి చైనా చక్రవర్తిత్వం హస్తగతం చేసుకున్న 1644లో షాన్‌హై కనుమల్లోని గోడ గేట్ల ద్వారా మంచూరియాకు చెందిన క్వింగ్ వంశీకుల దండయాత్ర ఒకటి.
తర్వాతి కాలపు రాజవంశాలు ఉత్తర సరిహద్దులను రక్షించుకోవడానికి వేర్వేరు విధానాలు అనుసరించాయి. హాన్ , ఉత్తర క్వి , సుయ్ , మరీ ముఖ్యంగా మింగ్ వంశాల వారు ఈ గోడలని పునర్నిర్మించి, విస్తరించినవారిలో ఉన్నారు. అయితే వీరు చాలా అరుదుగా క్విన్ వంశపు పద్ధతులను, వారు నిర్మించిన మార్గాన్ని అనుసరించారు.
చదునుచేసిన భూమ్మీద ఈ గోడలు నిర్మించారు. వీటిని కూలీలను బలవంతంగా వెట్టి చాకిరీ చేయించి నిర్మించారు. సా.శ.పూ. 212 నాటికి గన్సు నుంచి దక్షిణ మంచూరియా తీరప్రాంతం వరకూ నిర్మితమయ్యాయి.
రైల్లో షాలిని అనే అమ్మాయితో పరిచయం అయ్యింది. ఇద్దరూ ఒకరికొకరు ఆకర్షితులయ్యారు. వాళ్ళ మధ్య ప్రేమ ప్రభావం బలీయమవుతున్నా సంజయ్ మనసులోని తండ్రి మాత్రం అతనిని భయకంపితుడ్ని చేయసాగాడు. షాలిని అతని బలహీనతను గ్రహించినప్పటికీ ఏమీ అనలేకపోయింది. పూనాలోని తన కుటుంబ సభ్యులకు ఒకసారి సంజయ్‌ను పరిచయం చేసేటప్పుడు అతడు అవివాహితుడని చెప్పడానికి ఆమెకు భయం వేసి తన ఆఫీసులోనే పనిచేస్తున్నాడని, పెళ్ళయిందనీ చెప్పింది. షాలిని తను ఒక్కతే ఉద్యోగం చేస్తూ కుటుంబసభ్యులందరినీ పోషించాలి. పైగా తమ వివాహానికి సంజయ్ తండ్రి అసమ్మతి తెలియజేస్తే ఆయనను ఎదిరించి సంజయ్ తనను స్వీకరిస్తాడన్న నమ్మకం ఆమెకు కలగలేదు.
రైలు ప్రయాణానికీ సంజయ్‌కూ మొదటి నుంచీ ఒక అవినాభావ సంబంధం వుంది. అసలు అతను పుట్టడమే రైల్లో పుట్టాడు. రైల్వేటౌన్ అనబడే భుసావల్‌లో ఇంజన్ డ్రైవరుగా పనిచేస్తున్న తండ్రి అదుపాజ్ఞల్లో పెరిగాడు. పట్టాల మీద నడిచే రైలులా ఎప్పుడూ తండ్రి చెప్పే మార్గాన్నే అనుసరించడానికి అలవాటు పడిపోయాడు. రైలు ప్రమాదంలో తండ్రి అవిటివాడయ్యే సరికి అంత వరకు రైలు మీద సంజయ్‌కు ఉన్న ఆసక్తి కాస్త అంతమైపోయింది. ఐనా రైలు మాత్రం అతని జీవితంలో ముఖ్యప్రాత పోషిస్తూనే వుంది.
తండ్రి ఛాయలకు దూరంగా బొంబాయిలోని ఒక ఆర్ట్ స్కూల్‌లో చదువుకోడానికి సంజయ్‌కు అవకాశం లభించినా అతని కోరిక పూర్తిగా నెరవేరలేదు. తనకోసం రైల్వేలో టిక్కెట్ ఎక్జామినర్ ఉద్యోగం సంపాయించి అందులో చేరమని తండ్రి ఒక ఆంక్ష విధించే సరికి ఇష్టం లేకపోయినా మళ్ళా ఆ రైలే అతనికి శరణ్యం అయింది.
కొన్నాళ్ళకు సంజయ్ వివాహాన్ని యమున అనే అమ్మాయితో నిశ్చయించాడు సంజయ్ తండ్రి. ఆ పెళ్ళి తనకిష్టం లేదని సంజయ్ ఎంత మొత్తుకున్నా ఆయన వినలేదు. యమున పల్లెటూరి పిల్ల. కట్నంగా తనతో తీసుకొచ్చిన గేదేలూ ఆమే ఒక్కలాగే కనిపించారు సంజయ్‌కి. ఆమెతో అతని జీవితం దుర్భరమే అయింది.
సంజయ్ షిండేకు ఆ రైలు ప్రయాణం చాలా చికాగ్గా వుంది. ప్రశాంతతను అన్వేషిస్తూ బయలుదేరిన అతనికి ఆ మూడవ తరగతి కంపార్టుమెంటులోని జన సమ్మర్ధం ఆ అరుపులు అతని మనసులోని వ్యధను మరింత అధికం చేశాయి. కళ్ళు మూసుకున్నాడు. అతనికి గతం మళ్ళా ప్రత్యక్షమైంది.
27 డౌన్ 1973లో విడుదలైన హిందీ సినిమా. ఈ సినిమా ఉత్తమ హిందీ సినిమాగా జాతీయ చలనచిత్ర పురస్కారాన్ని పొందింది. రమేష్ బక్సీ వ్రాసిన "అఠారా సూరజ్ కే ఫౌదే" అనే హిందీ నవల ఆధారంగా ఈ సినిమా నిర్మించబడింది.
కుప్పు సోపు నూనె లేదా కుప్పు సోంపు నూనె ఒక ఆవశ్యక నూనె. ఇది ఒక సుగంధ తైలం. కుప్పు సోంపును హిందీలో వలైటి సౌంఫ్ అంటారు. కుప్పు సోపు చూటటానికి సోపు/పెద్ద జీలకర్రను పోలి వుండును. కుప్పిసోంపును ఆహార పదార్థాలలో ఉపయోగిస్తారు. కుప్పు సోంపు మొక్క అంబేల్లిఫెర కుటుంబానికి చెందిన మొక్క. కుప్పి సోంపు మొక్కలలో పలు రకాలు ఉన్నాయి. ఆవశ్యక నూనెను పింపినెళ్ల అనిసుం ముక్క నుండి ఉత్పత్తి చేస్తారు. .కుప్పి సోపుని అనిసే లేదా ఆనిసీడ్ అనికూడా అంటారు.అనిసే గింజలను స్టార్ అనిసే మరోరకం మొక్కగా అప్పుడప్పుడు పొరపాటు పడుతుంటారు.స్టార్ అనిసే మొక్క లిల్లీసియేసి కుటుంబానికి ఛేండినది.దాని వృక్ష శాస్త్ర పేరు లిల్లీసీయం వేరుమ్. అనిసే నూనెను తరచుగా ఆరోమాథెరపీలో వాడుతారు.
అనిసీడ్ మధ్య తూర్పు ప్రాంతానికి చెందినది. వర్తమాన కాలంలో యూరోప్, అమెరికా, ఉత్తర ఆఫ్రికాలలో సాగు చేస్తున్నారు.ఇది ఏక వార్షికమొక్క 80 సెం.మీ ఎత్తు ఎత్తు పెరుగును.సున్నితమైన తేలిక ఆకులను కల్గి వుండును. చిన్నని తెల్లని పూలు పూయును.విత్తనాలు గ్రెయిష్ బ్రౌన్ రంగులో వుండును.పురాతన కాలం నుండి రోమనులు, ఈజిప్తులు, గ్రీకులు ఈ నూనెను ఉపయోగించారు.రోమనులు ముస్తాసియస్ అనే కేకులో వాడగా, ఈజిప్టులు బ్రేడ్డు లో కలిపి వాడేవారు.ఇక గ్రీకులు జీర్ణ వ్యవస్థలోని ఇబ్బందులు తగ్గించుటకు వాడారు.
నూనెను కండరాల నొప్పులకు, బాధలకు ఉపయోగిస్తారు.అలాగే కీళ్ల వాత నొప్పులకు, శ్వాసకోశ జబ్బులకు, కోరింత దగ్గు, ప్రేగులకు సంబంధించిన రోగాలను, అజీర్తిని, అరుచిని తగ్గించును
యాంటి బాక్టీరియా, యాంటి ఫంగల్, యాంటి ఆక్సిడెంట్, ౘుఱుకు పుట్టించెడు గుణం, జీర్ణకారి, వాయు హరి గుణాలు కల్గి ఉంది.
ఈ పంటను బల్గేరియా, సిప్రస్, ఫ్రాన్స్, జర్మనీ, ఇటలీ, మెక్సికో, దక్షిణ అమెరికా, సిరియా, టర్కీ, స్పైన్, ఇంగ్లాండు, రష్యా, ఇండియా దేశాలలో సాగు చేస్తున్నారు. ఇండియాలో నూనె ఉత్త్పత్తికి కాకుండా కేవలం వంటల్లోవాడటానికి కుప్పి సోపునుసాగు చేస్తున్నారు.
నూనెలోని పలు వృక్షరసాయనాలు వున్నవి వాటిలో ముఖ్యమైనవి ఆల్ఫా-పైనేన్, కాంపెన్, బీటా పైనేన్, లినలూల్, సీస్-అనేథోల్, ట్రాన్స్- అనేథోల్, సఫ్రోల్, అనిస్ అల్డిహైడ్, ఆసిటో అనిసోల్లు.
మిట్టల్ రైల్వే బోర్డ్ ఛైర్మన్‌గా పనిచేశాడు, జులై 1, 2011 నుండి 30 జూన్ 2013 వరకు రైల్వే బోర్డ్ యొక్క ఛైర్మన్గా మిట్టల్ ప్రత్యేకమైన ఫ్రైట్ కారిడార్ కార్పొరేషన్ ఆఫ్ ఇండియా . మిట్టల్ పదవీకాలంలో, అంకితమైన ఫ్రైట్ కారిడార్ కార్పోరేషన్ ఆఫ్ ఇండియా ప్రాజెక్టు 90% భూ సేకరణను పూర్తి చేసి, అవసరమైన పర్యావరణ, అటవీ అనుమతులను పొందింది. మిట్టల్ అన్నిప్రజలను భారతీయ రైల్వే మంత్రిత్వశాఖ పరిధిలోని సెక్టార్ అంశాల ( భారతదేశం యొక్కఅంకితమైన ఫ్రైట్ కారిడార్ కార్పొరేషన్, భారతీయ రైల్వే ఫైనాన్స్ కార్పొరేషన్ చైర్మన్-కమ్-మేనేజింగ్ డైరెక్టర్లుగా వారి హెడ్స్ ఆఫ్ ఆఫీస్ యొక్క పునఃనిర్మాణంతో స్వయంప్రతిపత్తి ఇవ్వబడుతుందని భావిస్తున్నారు.
1981 లో వినయ్ మిట్టల్ ప్రతిష్టాత్మకమైన రైల్వే మంత్రివర్గ పురస్కారం ను ప్రదానం చేసాడు. యూనివర్శిటీ ఆఫ్ వేల్స్, కార్డిఫ్ , యునైటెడ్ కింగ్డమ్ కాలేజ్ ఆఫ్ ట్రాన్స్పోర్ట్ మేనేజ్మెంట్ అండ్ కాంటినెరిజేషన్లో సర్టిఫికేట్తో గౌరవించబడ్డాడు, మారిటైమ్ డిపార్ట్మెంట్ స్టడీస్, ఇంటర్నేషనల్ ట్రాన్స్పోర్ట్. 2009 నుండి 2011 వరకు జనరల్ మేనేజర్ , నార్త్ వెస్ట్రన్ రైల్వేగా వ్యవహరించిన సమయంలో , నార్త్ వెస్ట్రన్ రైల్వే జోన్ గణనీయమైన మౌలిక సదుపాయాల, కార్యాచరణ మెరుగుదలలను సాధించింది. 56 వ రైల్వే వీక్ ఉత్సవాల్లో 2011 లో నార్త్ వెస్ట్రన్ రైల్వే జోన్ 5 ఇంటర్-రైల్వే షీల్డ్స్ గెలిచింది.
అతను 1975 లో ఇండియన్ రైల్వే ట్రాఫిక్ సర్వీస్లో చేరాడు. అతను బిలాస్పూర్ డివిజనల్ రైల్వే మేనేజర్గా పనిచేశాడు; 2009 నుంచి 2011 వరకు అదనపు జనరల్ మేనేజర్ , సెంట్రల్ రైల్వే మరియుజనరల్ మేనేజర్ నార్త్ వెస్ట్రన్ రైల్వే . మిట్టల్ కూడా రైల్వే బోర్డులో ఎగ్జిక్యూటివ్ డైరెక్టర్ , ట్రాఫిక్ ట్రాన్స్పోర్టేషన్ గా పనిచేశాడు.
మిట్టల్ ఉత్తరప్రదేశ్ లోని సహరాన్పూర్ లో జన్మించాడు. ఈయన డేహారాడున్ లోని డూన్ విద్యాలయం నందు విద్యను అభ్యసించాడు. అతను డిల్లీ సెయింట్ స్టీఫెన్ కళాశాల నుండి ఆంగ్ల సాహిత్యంలో బ్యాచిలర్ అఫ్ ఆర్ట్స్ తో పట్టభద్రుడయ్యాడు. ఢిల్లీ విశ్వవిద్యాలయంలో మిట్టల్ న్యాయశాస్త్రం అభ్యసించాడు.
వినయ్ మిట్టల్ భారత రైల్వే ట్రాఫిక్ సర్విస్ కు చెందిన అఖిల భారతీయ పౌర సేవల అధికారి. వీరు యూనియన్ పబ్లిక్ సర్వీస్ కమిషన్ మాజీ చైర్మన్ గా భాధ్యతలు నిర్వహించాడు.
హమ్మురాబి తన పాలన ప్రారంభంలో ఎటువంటి ముఖ్యమైన యుద్ధాలు చేయలేదు. దానికి బదులుగా బాబిలోనియా భవనాలను మెరుగుపరిచాడు. అతను తన నగరాన్ని దాడి చేయడానికి మరింత కష్టతరం చేయడానికి ఎత్తైన నగర గోడలను నిర్మించాడు. దేవాలయాలను విస్తరించాడు. క్రీస్తుపూర్వం 1771 లో ఏలం రాజ్యం తూర్పు నుండి మెసొపొటేమియాపై దాడి చేసింది. ఏలం బాబిలోనియా యొక్క ఈశాన్య దిశలో ఉన్న ఎష్నున్నా అనే నగర-రాష్ట్రంపై దాడి చేసి, దాని నగరాలను నాశనం చేసింది. ఇది దక్షిణ మెసొపొటేమియాలోని బాబిలోనియా, లార్సా అనే నగరం మధ్య యుద్ధాన్ని ప్రారంభించడానికి ప్రయత్నించింది. అయితే హమ్మురాబి దీనికి బదులుగా ఏలాంకు వ్యతిరేకంగా లార్సాతో పొత్తు పెట్టుకున్నాడు. హమ్మురాబి ఏలంను ఓడించాడు. కాని లార్సా తనకు తగినంత సహాయం ఇవ్వలేదని భావించాడు. అందువలన అతను లార్సాపై దాడి చేశాడు. బాబిలోనియా దక్షిణ మెసొపొటేమియాను పూర్తిగా 1763 లో జయించింది.
ఉత్తర మెసొపొటేమియాలోని హమ్మురాబి యొక్క మిత్రదేశాలు బాబిలోనియాకు సహాయం చేయడానికి తమ సైన్యాన్ని దక్షిణానికి పంపించాయి. దీంతో ఉత్తర ప్రాంతంలో అశాంతి ఏర్పడింది. అందువల్ల హమ్మురాబి ఉత్తరం వైపు తిరిగి, అశాంతిని ఆపి, ఎష్నున్నను ఓడించాడు. ఆ తరువాత అతను బాబిలోన్ యొక్క మాజీ మిత్రుడు మారితో సహా ఉత్తర మెసొపొటేమియాలోని మిగిలిన నగరాలపై దాడి చేసి జయించాడు. ఎటువంటి పోరాటం జరగకుండా మారి బాబిలోన్‌కు లొంగిపోయే అవకాశం ఏర్పడింది. దీని తరువాత, మెసొపొటేమియాలో చాలావరకు హమ్మురాబి నియంత్రణలో ఉంది. ఆధునిక సిరియాలోని రెండు పాశ్చాత్య నగరాలు అలెప్పో, కట్నా మాత్రమే స్వతంత్రంగా ఉన్నాయి. హమ్మురాబి క్రీస్తుపూర్వం 1750 లో మరణించినప్పుడు అతని కుమారుడు సంసు-ఇలునా రాజు అయ్యాడు.
హమ్మురాబి సా.పూ 1792 నుండి సా.పూ 1750 వరకు బాబిలోనియా వంశానికి చెందిన ఆరవ రాజు. తన తండ్రి సిన్ ముబల్లిత్ అనారోగ్య కారణంగా మరణించడంతో అతను సింహాసనాన్ని అధిష్టించాడు. అతను తన పరిపాలనా కాలంలో ఈలం, లార్సా, ఎష్నున్నా, మారి మొదలైన నగరాలను జయించాడు. అసీరియా రాజైన మొదటి ఇష్మె దగాన్ ను పదవీచ్యుతుణ్ణి చేసి అతని కొడుకు ముత్-అష్కుర్ చేత కప్పం చెల్లించేలా చేశాడు. దీంతో మెసొపొటేమియా ప్రాంతం అంతా బాబిలోనియా వంశం పరిపాలనలోకి వచ్చింది.
క్రీస్తుపూర్వం 1792 లో హమ్మురాబి బాబిలోన్ రాజు అయ్యాడు. పురాతన మెసొపొటేమియాలోని అనేక చిన్న స్వతంత్ర నగరాల్లో బాబిలోనియా ఒకటి. ఈ నగరాలు తరచుగా భూమి నియంత్రణ కోసం ఒకరితో ఒకరు పోరాడుతుంటాయి. హమ్మురాబి రాజు అయినప్పుడు బాబిలోన్ అప్పటికే మరింత శక్తివంతమైన నగరాలలో ఒకటిగా ఉండేది. అంతకుముందు బాబిలోనియా రాజులు సమీప నగర-రాష్ట్రాలైన బోర్సిప్పా, కిష్, సిప్పార్లను స్వాధీనం చేసుకున్నారు.
హేమురాబి స్మృతి లో 282 చట్టాలున్నాయి. అందులో చాలమట్టుకు శిక్షలు క్రైస్తవుల బైబిల్ ని పోలివున్నాయి. బైబిల్ పాత నిబంధనల్లో ఉన్నట్లుగా "పన్నుకు పన్ను, కన్నుకు కన్ను" అనే వాడుక ఇందులేదేనేమో అంటారు.స్త్రీల పై వివక్ష బానిసత్వం మొదలైన స్మృతులను పాత నిబంధనలలో స్వల్ప మార్పులతో స్వీకరించారు. బైబిల్ లో లాగే స్వల్ప తప్పిదాలకు మరణ శిక్ష విధించడం ఇందులో కనిపిస్తుంది.
ఇతడు తన రాజ్యంలో ప్రజలందరినీ కట్టడి చేస్తూ ఒక శిక్షా స్మృతిని ప్రకటించాడు. దాన్ని ఓ పెద్ద నల్లరాతి శిలపై చెక్కించి ప్రజలందరికీ వీలుండేలా ఓ పెద్ద కొండపై ప్రతిష్టించాడట. అది అటూ ఇటు చేతులు మారి 1901లో ఇరాన్‌లో వలసపాలకులకు దొరికి ఇప్పుడు పారిస్‌లో ఒక మ్యూజియంలో వుంది.
మొదటిగా చెల్లని ఓట్లని బ్యాలెట్ పెట్టెల నుంచి వేరు చేస్తారు. తొలి ప్రాధాన్యత ఓటు లేని బ్యాలెట్ పత్రాన్ని చెల్లనిదిగానే పరిగణిస్తారు . చెల్లుబాటైన వాటిల్లో తొలి ప్రాధాన్య ఓట్లు ముందుగా లెక్కిస్తారు, వాటిలో 50 శాతానికి మించి ఓట్లు వచ్చిన అభ్యర్థి విజయం సాధించినట్లు. అలా జరగకపోతే ఆ సమయానికి అతి తక్కువ తొలి ప్రాధాన్య ఓట్లు వచ్చి చిట్టచివరి స్థానంలో నిలిచిన అభ్యర్థిని తొలగిస్తారు. ఆ అభ్యర్థి తొలి ప్రాధాన్యంగా వున్న బ్యాలెట్‌ పత్రంలో రెండో ప్రాధాన్య ఓట్లు ఎవరికి పడ్డాయో గుర్తించి ఆయా అభ్యర్థులకు వాటిని బదలాయిస్తారు. అప్పుడు ఏ అభ్యర్థికైతే 50 శాతం కంటే అధికంగా ఓట్లు వస్తాయో వారు గెలిచినట్లు. అప్పుడు కూడా 50 శాతం కంటే ఎక్కువ ఓట్లు ఎవరికీ రాకుంటే, తొలి ప్రాధాన్య ఓట్లు తక్కువగా వచ్చిన రెండో అభ్యర్థిని తొలగిస్తారు. ఆ అభ్యర్థి తొలి ప్రాధాన్యంగా వున్న బ్యాలెట్‌ పత్రంలో ఆ అభ్యర్ధి రెండో ప్రాధాన్య ఓట్లను, మొదట తొలగించిన అభ్యర్థికి వచ్చిన మూడో ప్రాధాన్య ఓట్లను మిగతా అభ్యర్థులకు కలుపుతారు. అలా ఒకరికైనా 50 శాతం కంటే ఒక్క ఓటైనా అధికంగా వచ్చేంతవరకూ లెక్కింపు కొనసాగించి ఫలితం ప్రకటిస్తారు.
కౌన్సిల్ చేత ఎన్నుకోబడిన చైర్‌పర్సన్, కౌన్సిల్ యొక్క సెషన్లకు అధ్యక్షత వహిస్తారు. చైర్‌పర్సన్ అందుబాటులోకి లేని సమయంలో సభను నిర్వహించడానికి డిప్యూటీ చైర్‌పర్సన్ ను కూడా ఎన్నుకుంటారు. విరిరువురు ఏదైనా కారణం చేత సభకు హాజరు కాని పక్షంలో చైర్‌పర్సన్ ల ప్యానల్ లోని ఒకరు సభకు అధ్యక్షత వహిస్తారు . ఈ చైర్‌పర్సన్ ల ప్యానల్ ను చైర్‌పర్సన్ తాను భాధ్యతలు తీసుకున్న మొదటి సేషన్ లోనే 10 మందికి మించకుండా నిర్ణయిస్తారు. చైర్‌పర్సన్, డిప్యూటీ చైర్‌పర్సన్ స్థానాలు ఖాళీగా ఉన్నప్పుడు చైర్‌పర్సన్ ల ప్యానల్ లోని సభ్యులు సభకు అధ్యక్షత వహించలేరు. ఆ సమయంలో గవర్నర్ సభలో అందరికంటే సినియర్ సభ్యుడికి అధ్యక్ష భాధ్యతలు అప్పగించడం ఆనవాయతి.
ఆంధ్రప్రదేశ్ రాజధాని వికేంద్రీకరణకు సంబంధించిన రెండు బిల్లులను అసంబ్లీ ఆమోదించిన తర్వాత, శాసనమండలి నిశితమైన పరిశీలన కొరకు సెలెక్ట్ కమిటీకి పంపాలని నిర్ణయించింది. దీనిని వ్యతిరేకించిన వైయస్సార్ కాంగ్రెసు పార్టీ ప్రభుత్వం శాసనసభలో శాసనమండలి రద్దు తీర్మానాన్ని ప్రవేశపెట్టింది. ఈ తీర్మానం పై చర్చకు తెదేపా హాజరుకాలేదు. జనసేన శాసనసభ్యుడు అంగీకారం తెలిపారు దీనితో 133-0 ఆధిక్యంతో ఆమోదం పొందింది (మామూలుగా హాజరైన సభ్యులలో యాభై శాతానికి మించి ఆమోదిస్తే సరిపోతుంది). ఈ బిల్లును కేంద్రం పెండింగ్ లో ఉంచింది. 2021 లో వైయస్సార్ కాంగ్రెసు పార్టీ ప్రభుత్వం రద్దు తీర్మానాన్ని ఉపసంహరించుకుంది.
1980 వ దశకంలో, ఎగువ సభలను రద్దు చేయాలని కోరిన రాష్ట్రాలలో మొదటి రాష్ట్రంగా ఆంధ్రప్రదేశ్ ఉంది. ఇది ప్రజా ప్రాతినిధ్యం లేనిదని, రాష్ట్ర బడ్జెట్ పై భారమని, చట్టం ఆమోదించడంలో జాప్యాలకు కారణమనే విమర్శలతో రద్దు చేయటకు నాటి టీడిపి ప్రభుత్వం నిర్ణయించింది. ఆ విధంగానే రద్దు తీర్మానాన్ని అసంబ్లీలో ఆమోదించి కేంద్రానికి పంపింది. ఏదేమైనా అప్పటి పాలక పార్టీ తెలుగుదేశం రాజకీయ ప్రతిపక్షమైన భారత జాతీయ కాంగ్రెస్కు శాసన మండలిలో ఎక్కువ సీట్లు ఉండటంవల్ల ప్రభుత్వం ప్రవేశపెట్టిన బిల్లులు చట్టాలు అవ్వడానికి ఆలస్యం జరుగుతుందని ఈ నిర్ణయం తీసుకున్నట్లు వార్తలు వచ్చాయి.
ఉదాహరణకు నలుగురు అభ్యర్ధులు ఒక శాసనమండలి స్థానం కొరకు బరిలో ఉంటే. ఓటరు తమ ఓటును ప్రాధాన్యతా క్రమంలో సూచించవల్సి ఉంటుంది. అంటే 1, 2, 3, 4 అని ఆంగ్ల సంఖ్యలతోగాని , , , అని రోమన్ సంఖ్యలతోగాని లేదా 8 వ షెడ్యూల్ లో ఉన్న ఏ భాష సంఖ్యలతోనైన అభ్యర్థికి తమ ప్రాధాన్యతను సూచించవచ్చు. ఒక అభ్యర్థికి ఒక ప్రాధాన్యత మాత్రమే ఇవ్వవలసి ఉంటుంది. మొదటి ప్రాధాన్యత తప్పనిసరిగా ఇవ్వాలి, లేదంటే తమ ఓటు చెల్లదు. మిగిలిన ప్రాధాన్యతలు ఇచ్చేది లేనిది ఓటరు ఇష్టం.
శాసన మండలి శాశ్వత సభ. ఇందులో 58 మంది సభ్యులు ఉంటారు. సభ్యుల సాధారణ కాలపరిమితి ఆరుసంవత్సరాలు. అందులో 1/3 వంతు మంది ప్రతీ రెండు సంవత్సరాలకు సభ్యత్వం పూర్తి చేసుకుంటారు. కొత్త సభ్యులు ఎన్నికవుతారు. శాసనమండలి సభ్యుడు కాదలచిన వ్యక్తి భారత పౌరసత్వం కలిగి ఉండాలి. కనీసం 30 ఏళ్ళ వయసు ఉండాలి. మానసికంగా ఆరోగ్యం కలిగి ఉండాలి. ఆంధ్రప్రదేశ్ లో ఓటు హక్కు కలిగి ఉండాలి. అతడు/ఆమె అదే కాలంలో పార్లమెంటు సభ్యునిగా ఉండరాదు.
1990 మే 28 న రాష్ట్ర విధానసభ తీర్మానం ప్రకారం, భారత పార్లమెంటు ఎగువ సభ లో శాసన మండలి పునరుద్ధరణకు అధికారమిచ్చిన శాసనం ఆమోదం పొంది దిగువ సభైన లోక్‌సభ ఆమోదానికి పంపబడింది. కానీ అర్ధంతరంగా 1991 లో లోక్‌సభ రద్దు కావటంతో ఈ బిల్లు నిలిచిపోయింది. తరువాత వచ్చిన లోక్‌సభలు ఈ విషయంపై ఎలాంటి చర్యా తీసుకోలేదు.
లోక్ సభ, అసెంబ్లీ ఎన్నికలతో పోలిస్తే శాసనమండలి ఎన్నికలు కొంత భిన్నంగా ఉంటాయి. ఈ ఎన్నికలలో ఓటరు ఒకరికి లేదా అంతకంటే ఎక్కువ మందికి తమ ఓటును ప్రాధాన్యతల ద్వారా సూచించాల్సివుంటుంది. ఈ ఎన్నికల్లో ఓటు హక్కును వినియోగించుకునే ప్రక్రియ క్రిందివిధంగా ఉంటుంది.
1989 లో రాష్ట్ర ఎన్నికలలో గెలిచిన కాంగ్రెస్ కు చెందిన ముఖ్యమంత్రి మర్రి చెన్నారెడ్డి శాసన మండలిని పునరుద్ధరించడానికి తదుపరి ప్రయత్నాలు ప్రారంభించాడు. శాసన మండలిని పునరుద్ధరించడానికి ఒక తీర్మానం 1990 జనవరి 22 న విధానసభలో ఆమోదించబడింది.
20 మంది సభ్యులు శాసనసభ్యుల ద్వారా, 20 మంది సభ్యులు అసెంబ్లీ, స్థానిక సంస్థల ఎన్నికల సముదాయం ద్వారా, 10 మంది సభ్యులు పట్టభద్రులు, ఉపాధ్యాయుల నుండి ఎన్నుకోబడతారు . ఆంధ్రప్రదేశ్ గవర్నరు ద్వారా 8 మంది సభ్యులు నామినేట్ చేయబడతారు.
ఆంధ్రప్రదేశ్ విధానసభ ఆమోదించి పంపిన తీర్మానం ప్రకారం, భారత పార్లమెంటు 1985 లో ఆంధ్రప్రదేశ్ శాసన మండలి చట్టం ద్వారా విధాన పరిషత్‌ను రద్దు చేసింది.
మది శారదాదేవి మందిరమే: ఘంటసాల, పి.బి.శ్రీనివాస్, రఘునాథ్ పాణిగ్రాహి ఈ పాటను ఆలపించారు. వీరిలో రఘునాథ్ పాణిగ్రాహి సినిమాలోనూ ఈ పాట పాడుతున్న వ్యక్తిగా కనిపించాడు. మల్లాది రామకృష్ణశాస్త్రి ఈ పాటను రాయగా, పెండ్యాల నాగేశ్వరరావు కళ్యాణి రాగంలో స్వరపరిచాడు. కృతి గాయనం ఘంటసాలతో, స్వరకల్పన పి.బి.శ్రీనివాస్‌తో, ముక్తాయింపు రఘునాథ్ పాణిగ్రాహితో ఇప్పించాడు పెండ్యాల.
రాగమయీ రావే. అనురాగమయీ రావే: ఈ పాటనూ మల్లాది రాయగా, ఘంటసాల పాడాడు. హిందుస్తానీ సంగీతానికి చెందిన భీంపలాసీ రాగంలో పెండ్యాల నాగేశ్వరరావు స్వరపరిచాడు. కథానాయకుణ్ణి అన్న పాత్ర తిట్టడంతో కోపగించుకుని భోజనం మానేసి పచార్లు చేస్తున్న కథానాయకుడు చంద్రుణ్ణి చూసి పాడే సందర్భంలో ఈ పాట వస్తుంది.
సవాల్ అన్న చిన్నదానా సవాల్‌పై సవాల్: హీరో హీరోయిన్లు సంగీతపరంగా ఒకరిపై ఒకరు పోటీపడే సందర్భంలో ఈ పాట వస్తుంది. 1947లో వి. శాంతారాం మరాఠీలో లోక్‌షాహిర్ రామ్ జోషీ, హిందీలో మత్వాలా షాయర్ రామ్ జోషీ అన్న పేర్లతో రామ్ జోషీ అన్న సంగీత విద్వాంసుడి జీవితాన్ని సినిమాగా తీశాడు. సంగీతపరంగానూ, సినిమాపరంగానూ రెండు వెర్షన్లూ ఘన విజయం సాధించగా ఆ కథాంశాన్ని కాల్పనిక కథగా మలుచుకుని జయభేరి తీశారు. అందులో ఇదే సందర్భానికి "సవాల్-జవాబ్" అన్న పాట వస్తుంది. ఆ సన్నివేశాన్నీ, పాట సరళిని మాత్రం తీసుకుని తెలుగులో సవాల్ అన్న చిన్నదానా సవాల్ అన్న ఈ పాట రూపొందించారు.
నందుని చరితము వినుమా: సినిమాలో మల్లాది రామకృష్ణశాస్త్రి కాకుండా శ్రీశ్రీ రాసిన ఏకైక పాట ఇది. సినిమా థీమ్స్‌లో ఒకటైన "కుల నిర్మూలన వాదం" ప్రకటించే ఈ పాట సాకీయే "అధములమని, అధికులమని నరుని దృష్టిలోనే భేదాలు/శివుని దృష్టిలో అంతా సమానులే" అంటూ ప్రారంభమవుతుంది. దళిత భక్తుడైన నందుడికి, చిదంబరేశ్వరునికి మధ్య కులాచారాలు అడ్డుగోడలైతే, శివుడే వాటిని దాటుకు రావడాన్ని శ్రీశ్రీ "చిన్నపిల్లలు సైతం తడుముకోకుండా అర్థంచేసుకునే సులభశైలిలో" శ్రీశ్రీ రాశాడు.
జయభేరి సినిమాకి పెండ్యాల నాగేశ్వరరావు సంగీత సారధ్యం వహించాడు. పాటలు ప్రధానంగా మల్లాది రామకృష్ణశాస్త్రి రాయగా, ఒక్క పాటను మాత్రం శ్రీశ్రీ రాశాడు. ప్రధాన పాత్రల వృత్తులు, ప్రవృత్తులు, కథ అంతా సంగీతం చుట్టూ తిరగడంతో సినిమాలో సంగీతానికి ప్రత్యేకమైన ప్రాధాన్యత ఏర్పడింది. దీనివల్ల సినిమాలో 14 పాటలు, పద్యాలు ఉన్నాయి.
జయభేరి సినిమా సంగీతం విస్తృతంగా ప్రజాదరణ, ప్రత్యేకించి సంగీతాభిమానుల ఆదరణ పొందింది. ఈ సినిమా సంగీతం అత్యున్నత ప్రమాణాలను అందుకున్నదని విశ్లేషకుల ప్రశంసలు, సంగీతపరంగా "ఆల్ టైం హిట్" అన్న పేరు సంపాదించుకుంది.
జయభేరి సినిమా సంగీతం 1959లో విడుదలైన జయభేరి సినిమా కోసం సంగీత దర్శకుడు పెండ్యాల నాగేశ్వరరావు బాణీలు కట్టి, నేపథ్య సంగీతం అందించగా, మల్లాది రామకృష్ణశాస్త్రి, శ్రీశ్రీ సాహిత్యం అందించగా రూపొందింది.
1556 లో మొఘల్ సైనికాధికారి మజునాన్ ఖాన్ ఖ్వాఖ్షాలుకు సహాయం చేసాడు. మజునాన్ ఖాను తరువాత అక్బరుకు తెలియజేసాడు. తరువాత అక్బర్ బిహారీ మాలును ఢిల్లీ సభకు ఆహ్వానించి సత్కరించాడు. 1562 లో మీర్జా మొహమ్మద్ షరాఫ్-ఉద్-దిన్ హుస్సేనును " మేవతు " మొఘలు గవర్నరుగా నియమించిన తరువాత కచ్వాహాల పరిస్థితి క్లిష్టంగా మారింది. సుజమల్ ఆయన సభకు చేరుకుని అమెర్ సింహాసనాన్ని గెలుచుకునేందుకు తన మద్దతును తెలిపాడు. మీర్జా అంబరుకు పెద్ద సైన్యాన్ని నడిపించాడు. ఎదుర్కొనేందుకు బిహారీ మల్ ఎటువంటి సన్నాహం చేయలేదు. ఆయన కచ్వాహాస్ అంబరును వదిలి అడవిలోనూ కొండలలోనూ నివసించాలని వత్తిడి చేసాడు. బీహారీ మాల్ మీర్జాకు ఒక స్థిరమైన కప్పం చెల్లిస్తానని హామీ ఇచ్చి తన సొంత కుమారుడు జగన్నాథు, ఆయన మేనల్లుళ్ళు రాజ్ సింగు, ఖాన్గరు సింగులను కప్పం చెల్లించేవరకు మిర్జాస్వాధీనంలో ఉంచాడు.
తరువాత సంవత్సరం గుజరాతు బహదూర్ షా చిట్టోరు కోటను చుట్టుముట్టారు. ఫలితంగా హుమాయును బహదూరు షాకు వ్యతిరేకంగా పోరాడటానికి ప్రారంభించాడు. రాణా సంగా భార్య రాణి కర్మవతి చిట్టోరు ప్రతినిధిగా పాలించింది. ఆమె మొఘలులతో స్నేహపూర్వకంగా ఉండటానికి ప్రయత్నించింది. హుమాయునుకు రాఖీని పంపింది. కానీ హుమాయును నమ్మకం లేదా మందగింపు కారణంగా సమయానికి రాలేదు. ఆయన సకాలంలో కర్మవతికి సహాయం చేస్తే బహుశా సిసోడియాస్ వారి సన్నిహితులు మిత్రవర్గం అయ్యేవారు. ఫలితంగా చిత్తూరు భస్మం అయ్యింది. కోటలో ఉన్న స్త్రీలు జౌహరులో పురుషులు యుద్ధంలో మరణించారు.
పూరరణ్ మాల్ తరువాత తమ్ముడు భీం సింగ్ , అధికారపీఠం అధిష్టించాడు. అధికారం కోల్పోయిన సుజమల్ తన్వర్ రాజ కుటుంబంలో ఆశ్రయం పొందాడు. భీమ్ సింగ్ తరువాత పెద్ద కుమారుడు రతన్ సింగ్ చేత అధికారం చేపట్టాడు. తరువాతి రోజు రాజు రతన్ సింగును ఆయన సవతి సోదరుడు అస్కరన్ చంపి అధికారం చేపట్టాడు. కానీ అంబరు కులీనులు సంఘటితమై 1548 జూన్ 1 న అస్కరనును పదవి నుండి తొలగించి అతనిని విడిచిపెట్టాడు బిహారీ మాలును తిరిగి అమెర్ పాలకుడుని చేసారు.